CELEX: 32021D1194
Language: hu
Date: 2021-07-19 00:00:00
Title: A Tanács (KKBP) 2021/1194 határozata (2021. július 19.) az Európai Unió koszovói (Ez a megnevezés nem érinti a jogállással kapcsolatos álláspontokat, továbbá összhangban van az 1244/1999 sz.ENSZ BT-határozattal és a Nemzetközi Bíróságnak a koszovói függetlenségi nyilatkozatról szóló véleményével.) különleges képviselője megbízatásának meghosszabbításáról és a (KKBP) 2020/1135 határozat módosításáról

2021.7.20.   
               
               
                  HU
               
               
                  Az Európai Unió Hivatalos Lapja
               
               
                  L 258/48
               
            
         A TANÁCS (KKBP) 2021/1194 HATÁROZATA
         (2021. július 19.)
         az Európai Unió koszovói (*) különleges képviselője megbízatásának meghosszabbításáról és a (KKBP) 2020/1135 határozat módosításáról
         AZ EURÓPAI UNIÓ TANÁCSA,
         tekintettel az Európai Unióról szóló szerződésre és különösen annak 33. cikkére és 31. cikkének (2) bekezdésére,
         tekintettel az Unió külügyi és biztonságpolitikai főképviselőjének javaslatára,
         mivel:
         
                     (1)
                  
                  
                     A Tanács 2020. július 30-án elfogadta a (KKBP) 2020/1135 határozatot (1), amellyel Tomáš SZUNYOG-ot nevezte ki az Európai Unió koszovói különleges képviselőjévé (EUKK). Az EUKK megbízatása 2021. augusztus 31-én lejár.
                  
               
                     (2)
                  
                  
                     Az EUKK megbízatását huszonnégy hónapra meg kell hosszabbítani, és a 2021. szeptember 1-jétől 2023. augusztus 31-ig terjedő időszakra új pénzügyi referenciaösszeget kell megállapítani.
                  
               
                     (3)
                  
                  
                     Az EUKK a megbízatását olyan helyzetben látja el, amely rosszabbodhat és akadályozhatja az Unió külső tevékenységének tekintetében a Szerződés 21. cikkében meghatározott célkitűzések elérését,
                  
               ELFOGADTA EZT A HATÁROZATOT:
         
            1. cikk
            A Tanács 2023. augusztus 31-ig meghosszabbítja Tomáš SZUNYOG-nak mint az Európai Unió koszovói különleges képviselőjének (EUKK) a megbízatását. A Tanács határozhat úgy, hogy az EUKK megbízatását meghosszabbítja vagy korábban megszünteti a Politikai és Biztonsági Bizottság értékelése és az Unió külügyi és biztonságpolitikai főképviselőjének javaslata alapján.
         
         
            2. cikk
            A (KKBP) 2020/1135 határozat a következőképpen módosul:
            
                        1.
                     
                     
                        az 5. cikk (1) bekezdése a következő albekezdéssel egészül ki:
                        „Az EUKK megbízatásával kapcsolatos kiadások fedezésére szánt pénzügyi referenciaösszeg a 2021. szeptember 1-jétől 2023. augusztus 31-ig terjedő időszakra 6 600 000 EUR.”;
                     
                  
                        2.
                     
                     
                        a 14. cikkben a második mondat helyébe a következő szöveg lép:
                        „Az EUKK rendszeresen jelentést tesz az elért eredményekről a Tanácsnak, a főképviselőnek és a Bizottságnak, 2023. május 31-ig pedig a megbízatás végrehajtásáról szóló átfogó jelentést nyújt be részükre.”
                     
                  
         
            3. cikk
            Ez a határozat az elfogadásának napján lép hatályba.
         
         
            Kelt Brüsszelben, 2021. július 19-én.
            
               
                  a Tanács részéről
               
               
                  az elnök
               
               J. PODGORŠEK
            
         
         
            (*)  Ez a megnevezés nem érinti a jogállással kapcsolatos álláspontokat, továbbá összhangban van az 1244/1999 sz.ENSZ BT-határozattal és a Nemzetközi Bíróságnak a koszovói függetlenségi nyilatkozatról szóló véleményével.
         
            (1)  A Tanács (KKBP) 2020/1135 határozata (2020. július 30.) az Európai Unió koszovói különleges képviselőjének kinevezéséről (HL L 247., 2020.7.31., 25. o.).